作者：刘辰翁
词牌/韵律：金缕曲・贺新郎

paragraphs: 叶叶跳珠雨。
里湖通、十里红香，画桡齐举。
昨梦天风高黄鹄，下俯人间何许。
但动地、潮声如鼓。
竹阁楼台青青草，问木棉、羁客魂归否。
盘泣露，寺钟语。
梦回酷似灵均苦。
叹神游、前度都非，明朝重五。
满眼离骚无人赋，忘却君愁吊古。
任醉里、乌乌缕缕。
渺渺茂陵安期叟，共鄗池、夜别还于楚。
采涧绿，久延伫。